b'\n_START_ARTICLE_\nPhilipp Melanchthon\n_START_SECTION_\n\xc5\xbdivljenje in delo\n_START_PARAGRAPH_\nMelanchthon je bil vnuk Reuchlinove sestre. Tako kot slednji (in pod njegovim vplivom) se je izkazal kot u\xc4\x8den humanist. Pomemben je kot pisec \xc5\xa1olskih knjig (gr\xc5\xa1ka in latinska slovnica, logika idr.), kar mu je prineslo naziv Praeceptor Germaniae. Od leta 1518 je bil Melanchthon profesor na Univerzi v Wittenbergu, kjer je sledil Lutru in postal njegov najbli\xc5\xbeji sodelavec._NEWLINE_Izdelal je temelje za reorganizacijo protestantske cerkve in \xc5\xa1ole. Cenil je Aristotelovo etiko in dialektiko, pri \xc4\x8demer je vzel v obzir tudi Platonovo in stoi\xc4\x8dno filozofijo tako, da je njegova filozofska opredelitev prete\xc5\xbeno eklekti\xc4\x8dna._NEWLINE_Kakor Luter se je dr\xc5\xbeal Aristotelove in Ptolemejeve znanosti o Vesolju in je zavrgel Kopernikov sestav kot brezbo\xc5\xbeen, ker je v nasprotju z Biblijo. Kot idejni vodja protestantizma po Lutru je veliko prispeval k prvotnemu navdu\xc5\xa1enju reformacije. Bil je St\xc3\xb6fflerjev u\xc4\x8denec.'